ming030890/wiki-yue-high-quality huggingface dataset:
耶路撒冷暨中東聖公會

耶路撒冷暨中東聖公會（英文：Episcopal Church in Jerusalem and the Middle East）係普世聖公宗一個教省（中文：教省#聖公會）。教會目前係由最尊敬嘅（英文：Most Reverend）米高·路易斯（英文：Michael Augustine Owen Lewis（英文：Michael Lewis (bishop)））大主教領導，佢係普世聖公宗入面一位代表主教長。教會嘅中央議會係審議和立法機關。
教省包含三個教區：
耶路撒冷教區、
塞浦路斯及海灣教區、
伊朗教區。
第四個教區（埃及連北非同非洲角）一直係教省嘅一部分，直到2020年6月。教省議會已同意允許埃及教區撤出，成為自治教省，其餘三個教區留返響耶路撒冷暨中東教省。協定喺2020年6月29號生效，並成立聖公宗亞歷山大教省。
每個教區由一位主教領導。大主教係由教區主教中揀出嘅，並保留教區嘅職責。現任大主教重擔任塞浦路斯及海灣主教。教省估計佢響55個堂會中有大約35,000受洗教友。教省大約有40個教育或醫療機構同90個神職人員。

而家位置
1976年，對該地區聖公會教堂嘅結構進行咗大裝修。耶路撒冷被合成為主教區，並四個教區響耶路撒冷暨中東教省具有同等地位。坎特伯里大主教將他的都主教權移交給了主席主教同中央議會，四個教區輪流擔任主席主教同議會領導嘅職責。中央議會包括耶路撒冷省暨中東教省嘅四個教區。喺耶路撒冷，當主教年滿68歲時，應揀出一位繼承主教，同主教一齊做兩年。埃及同伊朗主教係喺無同前主教一起做嘢情況下當選；塞浦路斯和海灣主教由坎特伯里大主教任命。由於伊朗嘅困境，自1970年代以來已任命唔同主教或教區總主任（英文：Vicar General）擔任職務，佢通常住喺伊朗境外。
埃及教區擴大至埃塞俄比亞、索馬里、利比亞、突尼斯同阿爾及利亞。蘇丹成為一個完全獨立嘅教省。
1970年，開羅諸聖座堂被拆卸，起一座新嘅尼羅河橋開路。1977年，開始響薩馬雷克（英文：Zamalek（英文：Zamalek））上建造新建築，並喺1988年完成。
喺2019年，教會批准咗開始詳細計劃將打算2020年5月發生埃及教區成為咗自己嘅獨立教省，普世聖公宗會將獨立教省分成兩個。
2020年6月，埃及教區離開教省，並成為咗叫「Episcopal / Anglican Province of Alexandria」（中文：聖公宗亞歷山大教省）嘅自治教省，分為四個教區。

塞浦路斯及海灣教區
内文：塞浦路斯及海灣教區
主教座位於塞浦路斯尼科西亞嘅聖保羅座堂同巴林麥納麥嘅聖基道座堂。現任主教係米高·路易斯（英文：Michael Augustine Owen Lewis（英文：Michael Lewis (bishop)））。
教區分為兩個會吏長區：一個喺塞浦路斯，一個喺波斯灣地區（中文：波斯灣阿拉伯國家）。
服務嘅國家： 塞浦路斯、 巴林、 伊拉克、 科威特、 阿曼、 卡塔爾、 沙地阿拉伯 、 阿拉伯聯合酋長國同 也門。

伊朗教區
内文：伊朗教區
伊朗教區喺1912年成建立，最初為「波斯教區」（英文：Diocese of Persia），1957年併入「耶路撒冷大主教」（英文：Archbishop of Jerusalem）。 目前，主教從缺，而教區總主任係尊敬嘅Albert Walters。

耶路撒冷教區
内文：聖公會耶路撒冷教區
目前嘅聖公會耶路撒冷主教係戴雲理（英文：Suheil Salman Ibrahim Dawani（英文：Suheil Dawani）），佢喺2007年4月15號就任。
自2014年起，耶路撒冷主教（英文：Bishop of Jerusalem）再次成為大主教，佢主教職銜為「耶路撒冷大主教」。無論當前嘅主教係咪教省嘅主教長，職銜都適用，並且係大主教代表普世聖公宗喺聖地大使角色嘅標誌。
耶路撒冷教區涵蓋 以色列、 巴勒斯坦國、 約旦、 敘利亞同 黎巴嫩。
主教座位於耶路撒冷烈士聖佐治座堂（中文：聖佐治座堂 (耶路撒冷)）。
信徒最多嘅牧區係約旦安曼救贖主堂。教堂嘅基石建於1949年，教堂今日容納阿拉伯語和同英語的嘅信徒。

聖公宗再結盟
穆尼爾·安理斯大主教擔任南半球聯盟主席，亦係2014年10月9號出席佛利·畢奇（英文：Foley Beach（英文：Foley Beach））成為北美洲聖公會次任大主教就職典禮嘅七位聖公會大主教之一。七位主教長簽署咗一份聲明，承認畢奇為「普世聖公宗主教長嘅同伴」。教省響2018年6月17至22號喺耶路撒冷舉行嘅全球聖公宗前途第三次會議上嚟自埃及、埃塞俄比亞、以色列、約旦同阿拉伯聯合酋長國共13位成員代表出席。
阿力西·耶基莫夫

呢篇文 嘅標題——《阿力西·耶基莫夫》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
阿力西·伊萬諾維契·耶基莫夫（俄文：Алексей Иванович Екимов，1945年—）係俄羅斯化學家，喺2023年攞到諾貝爾化學獎。
胡健民

胡健民（英文：Clement Woo Kin-man，1966年7月20號—），香港政治人物，民建聯成員，現任政制及內地事務局副局長，做過民建聯大埔支部主席，亦都係大埔區議會宏福選區前議員。佢開過貿易公司又做過輔警總督察

參選經歷
喺2015年香港區議會選舉，佢攞到2,120票，成功當選。

部分榮譽
2020年獲頒榮譽勳章。
胡志偉

胡志偉，MH（Wu Chi Wai，1962年10月18號—）係香港立法會九龍東選區議員，亦係民主黨前任主席。
喺1999年，胡志偉代表民主黨參選第1屆香港區議會選舉嘅黃大仙瓊富選區，成功打敗民建聯嘅陳秋帆，隨後四屆，佢亦能喺同一選區成功冧莊黃大仙區議員，不過到咗2019年嘅第6屆香港區議會選舉，佢就唔再尋求冧莊，交棒畀黨友莫嘉嫻。
2012年，胡志偉參選第5屆香港立法會選舉嘅九龍東選區地區直選，結果順利當選，成功喺李華明手上接棒，四年後，佢亦能成功冧莊立法會議員。
喺2015年香港區議會選舉，佢攞到3,907票，成功當選。
2020年12月8號，胡志偉晨早俾警方上門拘捕。除咗佢之外，仲有其他民主派人士被拉，包括民陣召集人陳皓桓、東區區議員徐子見、陳榮泰、曾健成「阿牛」同埋社民連成員「四哥」鄧世禮。

軼事
喺2019年5月9號嘅立法會答問大會，特首林鄭月娥講起逃犯條例修訂草案嗰陣，胡志偉用「八婆」、「唔死都冇用」來批評林鄭。
胡志健

胡志健（英文：Wu Chi Kin，1980年—），係香港民主黨員，黃大仙區議會池彩選區前議員（由2016年做到2021年）。
喺2015年香港區議會選舉，佢攞到2,083票，成功當選。
胡綽謙

胡綽謙，香港親中陣營政治人，民建聯大埔支部主席。任職招商局集團。

選舉經歷
2015年11月，佢曾經參選第5屆香港區議會選舉嘅西貢區議會環保南選區，攞到539票，輸畀專業動力嘅張美雄。
2019年11月，佢喺第6屆香港區議會選舉參選大埔區議會富亨選區，但親中派因為漠視民意，堅持如期修訂逃犯條例，佢選情大受影響，攞到2,700票，輸畀何偉霖，但就間接令到任萬全冧唔到莊。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2023年12月，胡綽謙再度參選區議會選舉，喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下，胡綽謙終於以7800低票數當選大埔北區議員。
大衛·麥美倫

呢篇文 嘅標題——《大衛·麥美倫》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
大衛·麥美倫
大衛·麥美倫（David William Cross MacMillan，1968年3月16號—）係蘇格蘭有機化學家。佢被視為不對稱有機催化呢個範疇嘅一個創立者，尤其係佢用脯氨酸嚟做不對稱催化劑。喺2021年，佢同班哲文·利斯特一齊攞到諾貝爾化學獎。佢依家係普林斯頓大學嘅教授。
周杰倫

周杰倫（粵拼：zau1 git6 leon4；英文：Jay Chou；1979年1月18號—），花名周董，係臺灣男歌手同音樂製作人，近年撈埋導演、演員呢範，佢響2016年仲做埋台灣LOL J Team嘅董事長。

早年
周杰倫1979年響臺北縣林口鄉（即依家嘅林口區）出世兼大，老豆叫周耀中，係一個教國中生物科嘅老師；而阿媽葉惠美亦係教國中嘅，不過就係美術老師。因為老豆阿媽都係教書嘅，所以由三歲開始就成日彈琴，後來亦有學大提琴。
細個就住響光華商場附近，先後入讀忠孝國小同金華國中。但係響國中時期，老豆阿媽因為長年嘅爭拗，最後決定離婚，對周杰倫打擊幾大。最後判咗由老豆做佢監護人。但因為自細同阿媽感情好，所以響18歲嗰年選擇搬去同阿媽住。
高中時期升讀台北縣私立淡江中學音樂科（原先想報華岡藝校，但錯過報名時間，咁啱淡江中學新設音樂科），主修鋼琴，副修大提琴。後嚟因為大學聯考落榜，本身成績又唔係幾好，所以冇繼續求學；又因為有僵直性脊椎炎，所以唔使當兵。
周杰倫細個深受張學友嘅《吻別》影響，令到佢對流行音樂有興趣；另外亦深受李恕權同史提夫溫達影響，甚至每次當李恕權出現響電視上，周杰倫就會模彷佢嘅動作。

初出茅廬（1997 - 1999）
吳宗憲可以話係周杰倫嘅伯樂。1997年8月，當時只有十八歲嘅周杰倫，因為佢高中同學參加TVBS嘅節目《超級新人王》，而做佢同學嘅鋼琴伴奏。雖然佢同學冇攞到獎，但係當時嘅節目主持吳宗憲一下子就睇中咗周杰倫對作曲樂譜嘅工整，認為佢係隻「潛力股」，因而同佢簽約，周杰倫從此進入樂壇。
吳宗憲好睇起佢，但希望佢經啲歷練，叫佢先專注作曲先再出唱片。雖然周杰倫好努力咁作曲畀其他歌手，但係由於佢嘅作曲風格並唔係當時嘅主流，因此好多首都畀人退歌，就好似劉德華嘅《眼淚知道》同埋張惠妹嘅《忍者》。雖然係咁，吳宗憲依然支持周杰倫，唔單止畀同公司嘅歌手唱周杰倫作嘅歌，仲多次帶佢上節目，響唔同節目入面幫周杰倫講好說話。
1998年，周杰倫作嘅歌《三暝三日》第一次畀其他歌手接咗，由吳宗憲唱。
1999年，由周杰倫作嘅唱碟《落雨聲》正式賣出，由江蕙去唱，係周杰倫作嘅歌入面第一次賣出去，亦係佢第一次同方文山（同樣係由吳宗憲發掘，不過係作詞）合作。因為今次合作得幾好，所以之後周就成日同方合作。

嶄露頭角（2000 - 2002）
雖然吳宗憲對周杰倫出道早期幫助好大，但真正令佢出名嘅人，係阿爾發音樂時任總經理楊峻榮。楊峻榮響一次偶然嘅情況下，聽到咗由周杰倫作嘅《可愛女人》試聽版之後，覺得佢已經達到可以出唱碟嘅水準，於是多次向吳宗憲請求，最後得到佢同意。2000年，周杰倫作咗50首歌，由吳宗憲揀其中十首，之後開始製作佢人生中第一隻自家唱碟。同年11月，《Jay》正式發行。由於《Jay》入面多首歌都唔係當時興嘅曲調，又用咗R&B、Hip Hop、古典音樂同中國風等多個音樂類型，令到佢開始有名同奠定佢嘅音樂風格，亦攞到第12屆金曲獎嘅「最佳流行音樂演唱專輯獎」。
2001年，佢嘅第二張唱碟《范特西》正式發行，個名嚟自英文「fantasy」。《范特西》一賣出就有好大回響，亦令到佢正式走紅。憑住呢張專輯，佢響同年嘅金曲獎一下攞咗「最佳作曲人獎」、「最佳專輯製作人獎」同「最佳流行音樂演唱專輯獎」等五個獎，另外亦得到2001年叱咤樂壇流行榜頒獎典禮嘅「叱咤樂壇我最喜愛的歌曲大獎」（《開不了口》）等等。
2002年發行第三張唱碟《八度空間》，雖然得到多個獎嘅提名，但係最後一個獎都冇攞到，成為佢嘅遺憾。同年9月，個人第一個巡迴演唱會「THE ONE」響台北市立體育場開幕。
苗栗縣

苗栗縣喺臺灣島西北部，東面係雪山山脈，西面係台灣海峽，北鄰新竹縣、新竹市，南鄰台中市。

行政區劃
苗栗縣縣名由縣治所在地 — 苗栗市度嚟。
苗栗縣共轄2個縣轄市、5個鎮、11個鄉：
縣轄市（2）：苗栗市、頭份市
鎮（5）：竹南鎮、後龍鎮、通霄鎮、苑裡鎮、卓蘭鎮
鄉（10）：造橋鄉、西湖鄉、頭屋鄉、公館鄉、銅鑼鄉、三義鄉、大湖鄉、獅潭鄉、三灣鄉、南庄鄉
山地鄉（1）：泰安鄉
苗栗縣行政區

人口
歷史人口年份人口±%1960	435,084—    1966	487,317+12.0%1970	524,744+7.7%1975	538,820+2.7%1980	542,745+0.7%1985 	550,343+1.4%1990 	547,609−0.5%1995 	560,128+2.3%2000 	559,703−0.1%2005 	559,986+0.1%2010 	560,968+0.2%2015 	563,912+0.5%來源: 〈縣市人口按性別及五齡組〉。內政部戶政司。〈內政部統計月報-縣市現住人口〉。內政部。原著喺2014-10-26歸檔。
資料時間：2018年4月；來源：1.內政部戶政司人口資料庫2.苗栗戶政服務網
人口消長計算方式為本月人口減去上月人口，負值以紅字表示，正值以藍字表示，冇增長以綠字表示
各區人口密度以4捨5入至小數點前1位計之
1、高度成長：頭份市，竹南鎮，泰安鄉
2、穩定成長：
3、人口流失：頭屋鄉，南庄鄉，三灣鄉，大湖鄉，公館鄉，卓蘭鎮，後龍鎮，通霄鎮，三義鄉，苗栗市，苑裡鎮，獅潭鄉，銅鑼鄉，西湖鄉，造橋鄉
由以上可知，本縣人口數第一係頭份市，但人口密度第一係苗栗市；人口最少嘅係獅潭鄉。

交通
台鐵喺苗栗縣縱貫線北段設有崎頂車站、竹南車站；山線設有造橋車站、豐富車站、苗栗車站、南勢車站、銅鑼車站、三義車站同埋舊山線嘅勝興車站；海線就設有談文車站、大山車站、後龍車站、龍港車站、白沙屯車站、新埔車站、通霄車站、苑裡車站 。
台灣高鐵南北著越苗栗縣，喺後龍豐富地區設立苗栗站，喺台鐵豐富站附近。
喺公路方面，中山高速公路喺本線設有頭份交流道、造橋收費站、苗栗交流道、三義交流道，另規劃有頭屋交流道、銅鑼交流道。福爾摩沙高速公路就有西濱交流道、竹南交流道、後龍收費站、大山交流道、後龍交流道、西湖服務區、通霄交流道、苑裡交流道，另外計劃嘅有西湖交流道。
省道以及快速道路就有台61線（西濱）、台72線（後龍—汶水段）、台1線、台1己線、台3線、台6線、台13線、台13甲線。
縣道就有119號、119甲號、121號、124號、124甲線、126號、128號、130號、140號（原縣道130甲線）。

旅遊
雪霸國家公園就喺苗栗縣、新竹縣、台中縣之內，亦係台灣登山路線最多、最複雜嘅國家公園。[未記出處或冇根據]
獅頭山風景區就喺苗栗縣嘅南庄鄉、三灣鄉同埋新竹縣嘅峨眉鄉、北埔鄉同埋竹東鎮之內。係參山國家風景區嘅一部分。
英聯邦

英聯邦（英文：Commonwealth of Nations）係由53個獨立嘅主權國家組成嘅一個組織，成員幾乎全部都係英國嘅前殖民地。另外，亦有一啲前英國殖民地冇加入過呢個組織，例如美國；亦有啲地方而家已經退出咗，例如愛爾蘭。香港喺主權移交之後冇加入英聯邦。

目標同活動
英聯邦嘅目標最初喺1971年嘅新加坡宣言中闡明，嗰份宣言承諾英聯邦要推動世界和平；促進代議民主同個人自由；追求平等同反對種族主義；打擊貧窮、無知同疾病；以及推動自由貿易。
除咗以上目標，1979年嘅盧薩卡宣言亦加入咗反對基於性別嘅歧視， 同埋1989年嘅朗卡威宣言則加入咗對環境永續發展嘅承諾。
呢啲目標喺1991年由哈拉雷宣言進一步強化。
英聯邦而家最高優先嘅目標係推動民主同發展，正如2003年嘅阿索岩宣言所概述嘅， 佢哋喺新加坡宣言同哈拉雷宣言嘅基礎上進一步闡明咗各項職責，同時表明：「我哋致力推動民主、良好治理、人權、性別平等，同更加公平咁分配全球化嘅利益。」
英聯邦嘅官方網站列出佢嘅工作範疇包括：民主、經濟、教育、性別、治理、人權、法律、小國、體育、永續發展同青年。

能力
2010年10月，一份秘書長嘅洩漏備忘錄指示員工唔好喺人權議題上發聲，被曝光後，引起咗對英聯邦喺其核心價值上發聲不足嘅批評。
英聯邦政府首腦會議 2011審議咗一份由英聯邦傑出人士小組（EPG）專責小組提出嘅報告，報告指稱，由於缺乏機制去譴責違反人權或民主規範嘅成員國，呢個組織已經失去咗其相關性，同正逐漸衰落。
該小組提出咗106項「緊急」建議，包括採納英聯邦憲章、成立一位專責監察法治、民主同人權嘅新委員，以追蹤成員國持續嘅人權侵害同政治鎮壓指控；另外，亦建議喺41個英聯邦國家廢除針對同性戀嘅法律，以及禁止強迫婚姻。
由於未能公布該報告，或接受其有關人權、民主同法治改革嘅建議，前英國外交大臣Malcolm Rifkind（英聯邦傑出人士小組成員）喺記者會上形容呢件事係「恥辱」：「英聯邦正面臨一個好嚴重嘅問題。呢個問題唔係出自敵意或對抗，而係因為漠不關心。佢嘅宗旨同相關性正受到質疑，而部分原因係因為喺好多成員國眼中，佢執行所堅守嘅價值嘅承諾變得好模糊。英聯邦唔係政府或者秘書處嘅私人俱樂部，而係屬於英聯邦人民嘅。」
最終，英聯邦傑出人士小組提出嘅106項緊急改革建議中有三分之二被轉交畀研究小組探討，有一位成員形容呢個舉動就好似將建議「踢咗入長草」咁。至於建立建議中提議嘅人權專員職位，雙方冇達成共識；反而，一個由部長組成嘅管理小組獲賦予執法權，而該小組當中甚至包括咗被指控嘅人權侵犯者。最後，大家只同意制定一份英聯邦價值憲章，但對如何落實其原則嘅執行方式，仍未作出決定。
最終，經過努力，一份全新嘅英聯邦憲章喺2013年3月11日由伊麗莎白二世女王喺馬爾堡宮簽署，該憲章反對「所有形式嘅歧視，無論係基於性別、種族、膚色、信仰、政治理念或者其他理由」。

疏仕
呢篇英聯邦係政治類嘅楔位文章，未完成；麻煩你幫手加下料，充實佢。
范國威

范國威（Gary Fan，1966年10月30號—），係香港泛民主派政治人物，人稱「咖喱飯」，鄉下廣東惠州。佢童年喺石蔭邨住，係第五、六屆香港立法會嘅新界東選區議員，亦係新民主同盟前任召集人。

政治生涯
1999年，范國威代表民主黨參選第1屆香港區議會選舉嘅西貢運亨選區，以924票當選，之後嗰五屆，佢亦喺同一選區成功冧莊。其中喺2015年香港區議會選舉，佢攞到3,104票。
2018年3月，佢喺第6屆香港立法會補選嘅新界東選區補選中擊敗鄧家彪等人，成功敗部復活。
2019年9月，高等法院話劉穎匡選舉呈請贏咗，同埋話范國威當選無效，無咗立法會議席，范國威去上訴。2019年12月17號，高院唔批范國威上訴，換言之佢無咗立法會議席。
2021年3月16號，范國威辭任西貢區議員，佢解釋話因為泛民主派35+初選案被扣留喺荔枝角收押所，唔可以履行佢嘅議會職務，所以要辭職。
2021年5月，范國威宣布退出新民主同盟，同埋退出香港政壇。
芸雅

芸雅（英文：Yulia；1992年4月2號—），真名何敏怡（英文：Ho Man Yee），係香港女演員、模特兒、歌手。

簡歷
何敏怡中學時期係個運動員，並選修讀體育科；去到大專，修讀牙科助理（護士專業）以及平面設計；之後任職過牙醫助護。何敏怡有修練白眉派武術同泰拳，又鍾情跳舞以及行山、越野賽跑、踩單車同划艇等戶外運動；喺台灣2014新竹市國際功夫武術邀請賽，奪得功夫武術套路─（南拳）項目冠軍。
何敏怡憑藉佢喺《我的世界不能沒有你》嘅演出，於2014年喺Leo Diamond閃爍情真微電影創作比賽之中，攞咗網上評審最佳女主角獎。2016年；參演ViuTV《煮餐飯有幾難》；2018年參演無綫電視《美女廚房》，正式加入娛樂圈，之後參與過大大小小不同拍攝（睇下表），包括喺《戰毒》扮演程雅詩（程天［吳卓羲飾］個妹），喺（未上映嘅）《金童》戲中，佢係張繼聰所演角色個小師妹。另外，亦參演福音電影《幸福奇蹟》。
2021年10月，何敏怡宣佈改用新藝名「芸雅」（「芸雅」亦解荷花）。佢嘅第一支歌《遺憾的愛》响2022年3月推出（與符家浚合唱）。
何敏怡出道初期就已經畀人叫做「少女米雪」，2025年ViuTV電視劇《老是常出現》就專登搵咗佢做米雪個角色嘅少女版。
莊健成

莊健成，香港親中派政治人物。
佢亦支持排除異見嘅所謂『愛國者治港』同埋香港融入大灣區發展。

選舉經歷
喺2015年香港區議會選舉，佢攞到362票，未能當選。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
莊元苳

莊元苳，香港親中派民建聯政治人物，支持所謂「愛國者治港」主張。

選舉經歷
喺2015年香港區議會選舉，佢攞到3,373票，成功當選。
喺2016年，佢成為香港特别行政區選舉委員會委員(新界各區議會)，之後提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
莊永燦

莊永燦，MH（—2018年11月22號）係香港油尖旺區議會以前嘅區議員，係親中派經民聯同西九新動力嘅成員。佢喺香港出世，祖籍廣東普寧市果隴鄉。莊永燦係一位執業律師、國際公證人同埋政治時事評論員。佢畢業於九龍華仁書院預科，之後去英國留學修讀法律。佢喺2007年當選做油尖旺區民選區議員，一直到過世之前都一直係當區嘅區議員。
喺佢死咗之後，選區之後進行補選，由黨友李思敏攞到議席。
莫健榮

莫健榮，香港親中派工聯會政治人。

政治立場
佢係親中派嘅成員，曾經公開話習近平香港嘅關懷對香港打咗強心針同增添動力。

選舉經歷
喺2015年香港區議會選舉，佢攞到2,898票，成功當選。
喺政府大幅度削減直選議席同排除民主派參選嘅2023年香港區議會選舉，莫健榮曾經以工聯會名義參選地區委員會界別（黃大仙），攞到120票，成功當選。
莫嘉嫻

莫嘉嫻（英文：Rosanda Mok，1972年5月23號—），係香港民主黨員，做過民協主席，又做過九龍城區議會議員，黃大仙區議會瓊富選區前任議員。
喺2015年香港區議會選舉，佢攞到2625票，未能當選。
2019年第6屆香港區議會選舉，莫嘉嫻成功喺黨友胡志偉手上接棒，喺黃大仙瓊富選區擊敗工聯會黃鎮健（黃國健細佬），但佢喺2021年7月9號劈炮唔撈。
莫建成

莫建成（英文：Mok Kin Shing，1981年—），係香港民主黨副主席，觀塘區議會順天選區前任議員，由2016年做到2021年，佢亦係註冊社工。
莫建成曾經喺觀塘區議會選舉嘅順天選區（第5屆香港區議會選舉、第6屆香港區議會選舉）兩度擊敗民建聯嘅郭必錚，喺2015年香港區議會選舉，佢攞到2,864票。2021年7月19號同蔡澤鴻、黃子健一齊劈炮唔撈，結束區議員生涯，而佢嘅觀塘區議會副主席一職就由呂東孩繼任。
莫繡安

莫繡安，香港親中派政治人。

選舉經歷
喺2015年香港區議會選舉，佢報稱獨立參選西貢都善選區，但佢就被揭發同新民黨以及西貢鄉事有密切聯繫，被人質疑其實係假「獨立」，佢攞到617票，未能當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，莫繡安曾經以獨立名義參選地區委員會界別（灣仔），攞到102票，成功當選。
金絲雀

金絲雀（學名：Serinus canaria），屬燕雀科絲雀屬，毛分咗黃色、白色同紅色三種顏色，翼有20－23厘米長，身長大約12.5厘米，體重15－20克，色彩鮮艷，鳴囀時間長而不間斷，係400年嚟人工選育嘅結果，屬於鳴禽，依家已經成為家養寵物之一。籠養者平均壽命10-15年，有啲可能有廿幾年命。野生金絲雀鍾意喺灌木同樹林間築巢。馬德拉群島、亞速爾群島同埋加那利群島係金絲雀嘅繁殖地。

發展歷史
金絲雀原產亞速爾群島、馬德拉島，喺加那利群島都有。當時葡萄牙人捕捉好多金絲雀轉售歐洲各國，由於佢唱功了得，好適合藝術家飼養，英國、法國、德意志同尼德蘭都對佢趨之若鶩。歐洲繁殖場好快取代咗西班牙人嘅地位，發展到依家已經有超過30個唔同羽色同外型嘅新品種。早喺1800年，由英國人培殖嘅金絲雀已經可以喺寵物店買到。由於英國係海島，過去幾百年所受戰亂較其他歐陸各國為少之故，對培殖唔同品種金絲雀佔咗先機。
華朗

華朗（西班牙文：Juan Sebastián Verón，1975年3月9號—）係退咗休嘅阿根廷足球員，司職進攻中場，身高186公分，體重79公斤，阿根廷足球代表隊前隊員，效力過阿根廷球會學生隊。2004年獲選FIFA 100。
華朗阿爸係阿根廷前足球員Juan Ramón Verón（西班牙文：Juan Ramón Verón），外號「巫師」（La Bruja），所以佢外號就係「小巫師」（La Brujita）。

球員生涯
華朗以前效力過拉普拉塔大學生、小保加、森多利亞、拉素、曼聯、車路士、國際米蘭七間足球會，其中喺拉素嘅表現最出色，被認為係世界上最佳中場大腦。之後喺1998年FIFA世界盃嘅出色發揮都奠定咗佢爾一位置。
2001年華朗轉會曼聯、車路士，算係佢表現最差嘅時期，因為佢未適應到英格蘭超級足球聯賽（英超）嘅踢法，淨係喺加盟初期攞過2001年9月份英超「每月最佳球員」，重因為背傷缺陣過三個月，於是喺2004年被租借返意大利，效力國際米蘭，結果表現回勇，成為隊中靈魂。2005年6月繼續租借國際米蘭，2005年8月21號喺加時射入唯一入球，以1-0贏咗祖雲達斯，幫國際米蘭攞到意大利超級盃。至2006年重返阿根廷加盟拉普拉塔大學生。
華朗參加過1998年、2002年同2010年三屆FIFA世界盃。不過喺2002年嗰屆佢嘅表現未能令人滿意，畀一啲人認為係阿根廷喺小組賽出唔到線嘅主因。其後阿根廷隊中場人才湧現，華朗最終冇入選國家隊出戰2006年FIFA世界盃。

風格
華朗球風優雅，視野開闊，控波、傳波、遠射同自由球都好出色。佢嘅中長距離過頭傳波同埋長傳轉移係佢個人最突出嘅兩項技術。由於佢爾啲技術特點同唔錯嘅身體條件，曾經有教練想將佢改造成為類似列當度（西班牙文：Fernando Redondo）嘅後腰，但係由於佢嘅防守同搶斷能力一般，最終實現唔到。
華朗同佢喺國家隊嘅競爭對手，例如列基美（西班牙文：Juan Román Riquelme）等人唔同嘅係，佢嘅風格比較歐洲化。噉樣雖然令佢容易喺歐洲聯賽立足，但係就好難得到阿根廷國人嘅青睞。而且佢嘅動作速率同絕對速度唔快，被認為係佢喺講究快節奏同高強度嘅英超唔成功嘅主要原因。

軼聞
華朗好崇拜阿根廷出身、活躍喺古巴嘅游擊隊阿頭捷古華拉，紋咗佢嘅頭像喺右手手臂。
嚴楚翹

嚴楚翹（英文：Ice Yim，1991年4月3號—），係香港女演員同模特兒，2021年ViuTV選美真人騷《造美人》嘅亞軍兼「內在美人大獎」。

簡歷
嚴楚翹中學讀王肇枝中學，2010年入讀香港大學專業進修學院保良局何鴻燊社區書院體育及康樂管理高級文憑，2012年升讀香港大學理學士，主修運動及健康。佢讀書嗰陣亦做過香港女子壘球代表隊成員，有港大「壘」神之稱。2009年攞過「屈臣氏集團香港學生運動員獎」。
嚴楚翹大學畢業後投身演藝事業，參與過一啲劇場演出，之後亦有做電視劇特約演員。
嚴楚翹2021年參加ViuTV真人騷《造美人》，最後攞到亞軍（同冠軍只係相差0.4分），同埋攞到由佳麗互選嘅「內在美人大獎」。
馬特奧高華錫

馬特奧高華錫（粵拼：maa5 dak6 ou3 gou1 waa4 sek3，英文：Mateo Kovačić，1994年5月6號—）係克羅地亞足球員，司職中場，而家效力緊英超球會曼城。
葉傲冬

葉傲冬，JP（英文：Ip Ngo Tung Chris；1980年7月23號—），係香港政治人物，葉國忠個仔（葉國謙侄仔，葉亦楠堂細佬），民建聯副秘書長，油尖旺區議會前任主席同前任佐敦南選區區議員，西九文化區管理局董事局成員。
佢喺油蔴地天主教小學（1992年小六）、何文田官立中學（1998年中五）同余振強紀念中學（2000年中七）畢業，之後入咗萊比錫大學、香港浸會大學同香港中文大學修讀德文、歐洲研究（主要研究德國）同文化管理。
喺2020年1月，葉傲冬返去文匯報做助理總編輯。

選舉經歷
因為劉志榮喺2008年5月15號病逝，葉傲冬喺同年10月5號嘅佐敦東選區補選中勝出。2011年香港區議會選舉，成功連任。2015年香港區議會選舉因選區重新劃界，攞到1,531票，當選做佐敦南區議員。2016年，葉傲冬接替鍾港武自動當選做油尖旺區議會主席。2019年，因為親中派漠視民意堅持如期修訂逃犯條例，選情大受影響，佢輸咗俾泛民主派素人陳梓維，冧莊失敗。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
2023年12月，葉傲冬再度參選區議會選舉，喺選舉委員會委員可以互相提名都唔當係利害衝突嘅選舉制度下，終於成為油尖旺南區議員。
哈利簡尼

哈利簡尼（粵拼：haa1 lei6 gaan2 nei4，英文：Harry Kane，1993年7月28號—），MBE，係英倫足球員，踢前鋒，效力緊德甲球隊拜仁慕尼黑同英格蘭足球代表隊。

生涯
哈利簡尼喺倫敦Chingford（英文：Chingford）出世，由於佢老豆來自愛爾蘭，所以佢都有啲愛爾蘭血統。
佢一開始踢本地隊Ridgeway Rovers，之後喺8歲嗰陣入咗阿仙奴青年軍，但踢咗一季就被放棄。時任教練雲加話對阿仙奴放棄哈利簡尼好失望。之後佢返到Rideway Rovers同去咗屈福特青年軍之後就去咗熱刺青年軍。
2009年7月，佢同熱刺簽咗獎學金合約。喺2009-10年賽季，佢為熱刺U18上陣22次並攻入18球，並兩次喺一隊後備席上出現，兩次都係喺國內盃賽嘅勝仗，一次係2009年10月27號喺英格蘭聯賽盃對愛華頓，另一次係2010年2月24號喺英格蘭足總盃對保頓。
2010年7月，佢簽咗第一份職業合約。2011年1月7號，佢被借去Leyton Orient F.C.（英文：Leyton Orient F.C.），直到賽季結束。
2011年8月25號，簡尼喺歐霸盃首次為熱刺一隊上陣，並喺2011年12月15號為熱刺攻入第一個入波。12月29號，佢被借米禾爾直至賽季完，佢上陣27場攻入9球，成為米禾爾2011-12賽季最佳球員。
2012年8月18號，佢喺英超地標，喺第86分鐘後備上陣。8月31號，佢被借去諾域治一季，但喺2013年2月1號返返熱刺，但冇耐又畀人借去李斯特城。
2014年4月17號，佢首次英超正選上陣對新特蘭，仲入咗佢英超第一球，之後對西布朗又入球，跟住對富咸又入球，實現連續三場有波入。
2014年10月23號，佢喺歐霸盃首次上演帽子戲法。
2015年1月，簡尼成為英超每月最佳球員，然後喺2月攞多次。3月21號，佢首次喺英超帽子戲法。4月5號佢首次成為球會隊長。賽季結束之後，簡尼話佢喺2014-15賽季達到嘅成就已經超過佢預期成個生涯會達到嘅。
喺2015-16賽季，佢以25個入球成為嗰季英超金靴獎並喺下季以29個入球獲得第二個英超金靴獎，下年雖然以30個入球破咗個人入球紀錄新高，但比利物浦射手穆罕默德沙拿嘅32球少兩個，無緣金靴獎。
2020年11月5號，簡尼第300次代表熱刺並入咗佢喺熱刺嘅第200球。
2022年8月20號，簡尼入咗全場唯一入球以1-0擊敗狼隊，並以185球打破咗阿古路為單一英超球會入184球嘅記錄。
2023年2月5號，熱刺宣佈哈利簡尼以267球超過Jimmy Greaves（英文：Jimmy Greaves）做咗佢哋嘅歷史最佳射手。
2022-23賽季，佢自16-17賽季之後再次攻入30球，係第一個喺兩個英超賽季攻入30球嘅人，但因為夏蘭特喺呢季攻入咗破紀錄嘅36球而無緣金靴獎。
2023年夏季轉會窗，拜仁慕尼黑對簡尼提出咗7000萬鎊嘅報價，但畀熱刺拒絕。之後，拜仁嘅名譽主席話佢哋同球員顧問傾過計，並話簡尼想轉會去拜仁慕尼黑。8月7號，熱刺再次拒絕拜仁另一次報價，直到8月10號，拜仁同熱刺達成咗以超過一億歐元買簡尼嘅交易。之後，熱刺允許咗簡尼去慕尼黑接受體測，並喺8月12號宣佈簽約拜仁，合約為期四年。哈利簡尼係德甲史上轉會費最貴嘅球員。
喺佢加入拜仁慕尼黑嘅同一日，佢喺德國超級盃64分鐘後備上陣，但係球隊以0-3輸畀RB萊比錫，無緣生涯第一個獎盃。之後，佢喺德甲開幕日地標，攻入一球一助攻，協助球隊以4-0擊敗雲達不萊梅。2023年9月15號，簡尼喺對利華古遜嘅比賽入面攻入佢第三百個球會入波。23號，簡尼喺德甲第一次創造帽子戲法，並獲得兩個助攻，協助拜仁慕尼黑以7-0擊敗波琴。呢個帽子戲法令佢以七個入球創造咗球會喺球員頭五場德甲入面入最多球嘅紀錄。11月24號，佢攻入喺德甲第十八球，成為單季喺德甲入最多球嘅英格蘭人。最後佢攻入三十一球，攞咗歐洲金靴獎。
簡尼喺2024年歐洲國家盃攻入三球，成為六個獲得金足獎嘅球員之一。佢亦係第三個喺世界盃同歐洲國家盃都有金足獎嘅球員。
2024年9月17號，簡尼攻入大四喜，協助拜仁慕尼黑喺歐洲聯賽冠軍盃以9比2大炒薩格勒布戴拿模，並以33球超越朗尼，成為喺歐洲聯賽冠軍盃入波最多嘅英格蘭人。
1930年FIFA世界盃

1930年FIFA世界盃（英文：1930 FIFA World Cup）係1930年喺烏拉圭度辦嘅世界盃足球賽。呢屆世界盃最後由烏拉圭隊攞咗冠軍。

背景
1914年，FIFA只承認奧運會嘅足球比賽係業餘錦標賽，並接管咗1920至1928年嘅奧運足球賽。
因為國際足協同國際奧委會傾唔成業餘足球員嘅資格，所以1932年夏季奧林匹克運動會唔搞足球賽。1928年5月26號，國際足協主席雷米提出喺奧運以外舉辦足球賽事，畀職業球員參賽，之後投票以25比5通過，計劃正式推行。

主辦國
意大利、瑞典、荷蘭、西班牙、同烏拉圭都想申辦賽事，而烏拉圭話佢會起新球場，幫參賽隊繳付開支，再加上佢係應屆奧運足球冠軍，所以佢係申辦大熱。之後，其他國家退出申辦，1929年，國際足協喺巴塞隆拿舉行會議，佢哋一致通過畀烏拉圭舉辦第一屆世界盃。

參賽球隊
參賽國家，數字代表最終排名
呢屆世界盃係唯一冇舉辦外圍賽嘅一屆，所以國際足協成員都被邀請參加。美洲國家好踴躍，有好多球隊參加，南美洲有7隊參賽，比之後嘅都多，但因為穿越大西洋要好耐，船又貴，球員又好耐番唔倒去，令冇乜歐洲隊想參加，有啲球會唔畀人去南美，最後喺1930年2月28號最後答覆限期之前冇歐洲隊肯參加。為咗有歐洲隊參加，佢甚至請埋唔喺國際足協入面嘅英格蘭足總，1929年11月18號英格蘭足總拒絕參賽。喺比賽開始前兩個月，仲係冇歐洲隊想參賽。
之後雷米介入，請咗四支歐洲隊：比利時、法國、羅馬尼亞同南斯拉夫。羅馬尼亞由新國王干預下先參賽，法國由雷米介入先參賽，但請唔倒本來嘅教練 Gaston Barreau 同明星後衛 Manuel Anatol 參加，比利時喺國際足協副主席勸說下加入。

比賽場地
所有賽事都喺蒙特維多舉行，用咗三個球場：Estadio Centenario（英文：Estadio Centenario）、Estadio Pocitos（英文：Estadio Pocitos）同Estadio Gran Parque Central（英文：Estadio Gran Parque Central）。Estadio Centenario係為咗比賽同烏拉圭獨立100週年而起嘅，由Juan Scasso設計，係賽事主要球場，雷米叫佢「足球神殿」。佢亦係英國以外最大嘅球場，亦都舉辦咗今屆18場賽事入面嘅10場，但因為起得好趕，加上雨季導致佢喺賽事開始咗5日之後先啟用倒。
葉子盛

葉子盛（英文：Yip Tsz Shing，1974年—），香港農夫，老農田有機農場、香港永續栽培學苑嘅創辦人，致力推廣香港永續栽培同埋農業技術嘅發展。

生平
葉子盛嘅父母都係福建古田縣人，父親年少嘅時候喺馬來西亞森美蘭州成長，後來返到古田縣做老師並且結婚，1972年因為文化大革命逃離到香港，及後為咗生計輾轉去到打鼓嶺坪洋村種菜。葉子盛成長喺打鼓嶺，自細鍾意親近大自然，會喺農忙時節落田幫手，因而累積咗相當嘅農耕知識。佢屋企一個有五兄弟，葉子盛排第四。佢細佬係嘉道理農場暨植物園高級永續農業主任葉子林。
葉子盛喺香港城市大學資訊系統系畢業之後，做咗一年代課教師，跟住就轉咗去綠田園基金（中文：綠田園基金）做導師，亦喺嗰時接觸到有機耕作呢個概念。1999年佢離開綠田園，喺南涌山上老龍田村原先嘅荒棄農田創辦「老農田有機農場」（O-Farm），將五萬平方呎嘅地方分成一塊塊嘅田地，租俾城市人、假日農夫耕種，而葉子盛亦會教授耕作技術，形成一個社區農圃（中文：社區農圃）嘅模式。一年幾之後農場就達到收支平衡。現時農場有超過250塊田地，超過九成租出。
葉子盛喺2002年完成咗永續栽培設計證書課程（Permaculture Design Certificate，簡稱PDC），並喺2009年成立香港永續栽培學苑（Permaculture Institute Hong Kong），喺香港推廣永續嘅栽培理念，以及分享種植技術。佢喺2005年試教PDC，係其中一位最先開辦永續栽培課程嘅香港人，之後由2010年開始正式每年教授PDC。2012年，佢完成咗永續栽培師資培訓課程（Permaculture Teacher Training Certificate）。
葉子盛亦都有同其他機構合作，例如佢同炮台山嘅展覽中心油街實現合作，舉辦同中草藥、香草、果樹（中文：果樹）等有關嘅藝術項目。佢亦都會為其他機構設計同埋擔任顧問，例如香港中文大學圖書館、香港康得思酒店、九龍佑寧堂，幫助機構推行永續栽培設計。
2018年，葉子盛參考台灣嘅農業產銷班，組織咗個叫「復耕者聯盟」嘅實驗計劃，就住土地、人力、技術、管理、營銷呢五個範疇，幫投身農業嘅年輕人，喺香港發展一個搵到錢嘅農業模式，從而探索香港農業嘅未來發展方向。計劃包括覓地耕作，發展培訓系統傳承傳統同開發新嘅技術，建立超市、餐廳、社區協力農業（中文：社區協力農業）等嘅銷售渠道，透過「冬瓜一萬斤」、「平原高麗菜」、「吃在菜根香」等計劃推銷本地農產品等等。
孫興慜

孫興慜（韓文：손흥민，1992年7月8號—）係南韓足球員，司職前鋒或者翼鋒，韓國足球代表隊球員，效力緊英格蘭超級足球聯賽球隊熱刺。之前效力過德國甲組足球聯賽嘅漢堡同利華古遜。老頭孫雄政（韓文：손웅정）都係足球員。
葉文斌

葉文斌（Terry Yip Man Pan，1986年11月1號—）係香港屯門區議會兆翠選區前任議員，民主建港協進聯盟同新界社團聯會成員，青年民建聯委員，任職華潤集團。

簡歷
香港城市大學電子工程系學士，喺2009年加入民建聯，第五屆屯門區區議員，民建聯屯門支部主席、青年民建聯委員。由2016年起擔任區議員，任屯門交通及運輸委員會副主席。

選舉經歷
2011年區議會選舉，喺兆翠選區出選，以1742票對2876票輸咗畀民主黨候選人盧民漢。
2012年立法會選舉，同譚耀宗合組名單出選新界西選區，排喺名單第三位。
2015年區議會選舉，喺兆翠選區再次出選，以3138票對2536票擊敗民主黨候選人鄧浚滔，成功當選。
2016年立法會選舉，同梁志祥合組名單出選新界西選區，排喺名單第四位。
喺2019年嘅第6屆香港區議會選舉，葉文斌繼續喺兆翠選區爭取連任，由於親中派無視民意反對，堅持如期修訂逃犯條例，選情大受影響。葉文斌雖然得到4224票，比四年前（3138票）多咗1086票，但仍然輸畀甄霈霖，連任失敗。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2023年12月，葉文斌再度參選區議會選舉，喺政府大幅度削減直選議席同排除民主派參選，選舉委員會委員壟斷選舉提名權，互相提名都唔當係利害衝突嘅選舉制度下，終於以12336票當選屯門東區議員。
恩尼斯達

恩尼斯達（西班牙文：Andrés Iniesta，1984年5月11號—），係已經退咗休嘅西班牙足球員，司職中場，長期效力巴塞隆拿足球會，2024年10月決定退休。
沙維

沙維亞·靴南迪斯·克雷烏斯（加泰羅尼亞文：Xavier Hernández Creus，1980年1月25號—），簡稱沙維，係退役咗嘅西班牙職業男足球員，司職中場，效力過西甲球會巴塞隆拿、卡塔爾球會艾薩德同西班牙足球代表隊，最近係巴塞隆拿嘅領隊。沙維以強大嘅組織力、豐富嘅創造力同埋精準嘅短傳而聞名於世，被人認為係世界足壇最好嘅中場之一。
葉永成

葉永成（Yip Wing Shing，1958年—），香港親中陣營政治人物兼道教界人士，港島聯成員，中西區區議會前任主席（2016至2019年），香港中華總商會選任會董，香港道教聯合會副主席。

政治立場
佢係香港親中派一員。佢曾經參與公開聯署支持北京未經諮詢或香港人同意，強行訂立嘅《港版國安法》。

選舉及提名經歷
喺2015年香港區議會選舉，佢攞到2,397票，成功當選。
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
2021年第7屆香港立法會選舉，佢用獨立身份參選商界（第二）功能界別議席，挑戰角逐連任嘅廖長江，最後落選。
葉興國

葉興國，香港親中派創建力量成員，前觀塘區議員(淘大選區)。

選舉經歷
喺2015年香港區議會選舉，佢自動當選。
葉錦龍

葉錦龍（英文：Sam Yip，1987年8月24號—），係香港社區政治組織西飛力召集人、區諾軒議員助理，第六屆中西區區議會前任議員（石塘咀選區）。

政途
葉錦龍2007年喺英皇書院畢業，自2015年投身中西區石塘咀選區嘅地區工作，喺第5屆香港區議會選舉挑戰時任區議員新論壇陳財喜，攞到1336票，未能當選。四年後喺第6屆香港區議會選舉再度挑戰，結果以五成半得票率成功鍊贏陳財喜，順利當選。

香港民主派區議員辭職潮
2021年7月頭，佢宣布劈炮，唔撈區議員一職。
葛兆源

葛兆源，花名「葛少」，香港工聯會員、荃灣區議會議員。

政治經歷
佢係香港親中派人士，曾經做過荃灣各界慶祝香港回歸祖國23周年籌委會副主席。

選舉經歷
喺2015年香港區議會選舉，佢自動當選。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2023年12月，喺政府大幅度削減直選議席同排除民主派參選嘅2023年香港區議會選舉，葛兆源再度參選，喺選舉委員會委員壟斷選舉提名權，互相提名都唔當係利害衝突嘅選舉制度下，終於以9783低票數當選荃灣西北區議員。

家庭
佢老婆係劉桂容。
葛珮帆

葛珮帆，BBS，JP（粵拼：got3 pui3 faan4；英文：Elizabeth Quat，1966年12月23號—）係香港親中派政治人物，叫過做葛伊莉，香港立法會議員（第五、六屆：新界東選區，第七屆：選舉委員會界別），沙田區議會前民選區議員，互聯網專業協會創辦人同前會長，思博策略投資創辦人兼行政總裁，思路集團董事。

學歷同相關風波
葛珮帆不時喺一啲公開文件上面聲稱自己擁有博士學歷，但隨著唔同人嘅查證，發現佢嘅學歷備受質疑。

質疑
根據互聯網專業協會網站列出嘅學歷，葛博士先後有格林威治大學三個學位：工商管理學士、工商管理碩士、哲學博士（管理）。2007年傳媒報導間大學只係未經評審嘅「文憑工廠」（即係香港所謂「野雞大學」），學位未獲澳洲同美國政府承認。大學網頁指出學校2009年搬去巴基斯坦後得到當地政府認可。
2016年立法會選舉時，葛珮帆遭人民力量袁彌明批野雞大學「買學位」，葛回應話「用9年時間好辛苦讀返嚟，係捱返嚟嘅」。競選後，立法會網頁無顯示葛珮帆學歷。葛去資訊科技及廣播事務委員會開會遭當面質疑，佢重申：「如果我學歷有問題，今日一定唔可以坐喺度做議員」。但被問到見證佢博士學歷嘅論文嗰陣，佢就話無留底。
有關聲明造成社會回響，甚至連其他建制派「同事」都「講過」，例如遭湯家驊抽水。好似近期2016至2020年第六屆立法會時，政府網都「學歷及專業資格」履歷一項重無提過，或根本無申報。

選舉經歷
喺2015年香港區議會選舉，佢攞到2376票，未能當選。
2021年，佢喺李家超無提政綱嘅情況下，有份提名李家超參與2022年香港行政長官選舉。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名林順潮。

政治立場同爭議言論
葛珮帆係香港親中派嘅一員，亦因為咁有啲言論備受爭議，佢甚至有一啲被視為激進中國民族主義嘅表現。

「佔中」令訪港旅客減少
葛珮帆斷言佔領中環令來港旅客減少，但政府即場提供數據指出講法錯誤。
2014年10月23號立法會會議上，葛珮帆附和姚思榮對雨傘革命影響旅遊界業言論。佢要求政府公佈有關當時佔中期間訪港旅客數字。政府即日回覆，9月29號至10月16號，共18日，旅客數字按年升11.4%至約300萬人次，大陸旅客升15.6%至238.5萬人次，當中大陸團增逾三成至近30萬人次，個人遊增逾一成至152.6萬人次，探親、商務等旅客增23.6%至56.6萬人次。有民主派報章指葛氏已「捉蟲」。

聲稱有警員超過十成皮膚燒傷
2019年10月3號，由建制派議員、人大代表同退休紀律部隊人士籌組《禁蒙面法推動組》舉行成立記者會。作為召集人，葛珮帆話有示威者用鏹水射差佬，造成「有警員超過十成皮膚受到燒傷」。「超過十成」論一出，即遭批評無常識。

附和反對「HKmap.live」
2019年10月10號，葛珮帆話HKmap.live危害香港警察同市民， Android應該都要禁止佢 智能手機應用程式。不過相關程式只係顯示「即時資訊」。內容出自電視即時新聞同網上即時視頻，只係記錄而家情況，無公開警方將來部署。程序內無「先知」同水晶球。而家，同類應用重可以上網下載，同有網頁版！iPhone用家手機已「越獄」就會有「自由」。

著上『中國人不吃這一套』T恤
葛珮帆喺2021年7月1號出席一個花車巡遊慶祝中國共產黨百年黨慶同香港回歸嘅時候，著上咗一件「中國人不吃這一套」嘅T裇，事後佢話係希望希望表達反對外國干預香港嘅信息。不過，呢句口號本身被視為係中國民族主義同戰狼外交之下嘅象徵，最初出自中國外交官楊潔篪，但口號喺國際社會就充滿爭議性，甚至有啲人形容楊潔篪咁樣係潑婦罵街。
董健莉

董健莉（Tung Kin Lei Kelly，阿莉，1981年—）係香港嘅一個註冊社會工作者，2012至2019年做過沙田區議員，有大專學歷，任職招商局集團。佢阿爸係民建聯創黨成員董惠明。

簡歷
2010年，董健莉加入民建聯。
2011年11月嘅區議會選舉，董健莉「出戰」R18大圍選區，迎戰退出民主黨、轉到新民主同盟嘅梁永雄。期間，選舉管理委員會收到梁永雄投訴，指美林邨美楓樓同美桃樓嘅互助委員會違反指引，只係畀董健莉喺互委會會址展示選舉廣告。選舉管理委員會經調查後認為投訴成立，公開譴責兩個互助委員會。最後，董健莉以3,302對2,921票贏咗個議席。
2012年，佢代表民建聯喺2012年香港立法會選舉出戰新界東地區直選，加入葛珮帆名單，結果名單第一名嘅葛珮帆當選，名單其他成員包括佢就落選咗。
2015年11月嘅區議會選舉，董健莉「再戰」大圍選區尋求連任，結果得到3,649票。
2019年香港區議會選舉，親中派因為漠視民意堅持如期修訂逃犯條例，選情大受影響，董健莉以84票差距輸畀民主黨嘅吳定霖。落選後，佢因為喺選區宣傳嘅時候被市民批評，曾經提選舉呈請 ，指勝選對手涉舞弊。
2023年後成為區議員。
蔡少峰

蔡少峰係香港民主建港協進聯盟政治人，油尖旺區議員。
喺2011年香港區議會選舉，蔡少峰以94票差距險勝民協秦寶山，取得大角咀南區議席。
喺2015年香港區議會選舉，以1608票成功連任大角咀南區議員。
喺2019年香港區議會選舉，親中派因為漠視民意，堅持修訂逃犯條例而選情大受影響，蔡少峰最終輸咗畀民主黨曾自鳴。
政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，蔡少峰曾經以民建聯名義參選地區委員會界別（油尖旺），攞到167票，成功當選。
蔡振超

蔡振超，香港親中派人士。

政治立場
佢係親中派成員，曾經喺一啲地區工作入面演唱《我的中國心》同埋《火燒圓明園》。

選舉經歷
喺2015年香港區議會選舉，佢攞到1028票，未能當選。
佢曾經參選2019年香港區議會選舉(沙田廣康選區)，但因為親中派漠視民意堅持如期修訂逃犯條例，選情大受影響，佢最終落敗。
蔡明禧

蔡明禧（Daryl Choi），花名「蔡仔」，香港泛民主派政治人、前公民黨員，喺2019年香港區議會選舉參選西貢翠林選區，當選成為西貢區議員。

政治生涯
佢曾經係公民黨嘅成員，喺2019年3月退黨，本來無再諗住從政，但係因為香港修例風波，令佢決定參選2019年香港區議會選舉，迎戰前新民黨成員譚領律。喺香港修例風波入面，一度出現超過200萬人遊行反對逃犯條例修訂草案，但係親中派仍然支持修訂，因而選情大受困擾，蔡明禧最終當選。
在任區議員期間，蔡明禧關注區內維修同埋交通議題，亦不時喺Facebook向居民提供關於區內武肺疫情嘅資訊。
2021年，由於呂文光劈炮，蔡明禧因而做咗西貢區議會副主席。

翠林邨業主法團改選前夕被親中派法團恐嚇
蔡明禧所屬選區內嘅將軍澳翠林邨，本來應該喺2020年3月舉辦業主周年大會改選法團，但因為武漢肺炎疫情拖延去到2021年1月。但係改選前夕，挑戰現任法團嘅「翠林是我家」（翠家）團隊收到現屆法團委員葉紹寧同1名自稱黑社會人士嘅死亡恐嚇，蔡明禧嘅議員助理仲收到佢哋偷拍嘅大頭相，以粗言穢語威脅蔡明禧佢哋停止為翠家助選。蔡明禧之後報警求助。翠家團隊喺接受《香港獨立媒體》採訪嘅時候，批評現任法團無建樹，喺邨內維修事宜表現唔理想，拒絕公開管理同清潔公司招標書詳情，又隱瞞財政透支。

參選經歷
喺2015年香港區議會選舉，佢攞到1055票，未能當選。
2021年，蔡明禧喺第7屆香港立法會選舉入面，參選新界東南選區地區直選，結果以6,718票落選。
蔡素玉

蔡素玉，BBS，JP（CHOY So-yuk；1950年10月10號—）係香港立法會前議員，東區區議會前議員（錦屏選區），福建晉江出世。曾就讀福建小學、英華女學校。香港大學哲學碩士、理科學士。未婚。

政途
蔡素玉本來係親北京商界政黨港進聯嘅成員，1995年首度參選立法局直選，挑戰當時港島東嘅現任議員李柱銘落敗。1996年，蔡素玉加入臨時立法會。2000年立法會選舉，蔡素玉為咗加入民建聯名單以便贏取立法會議席而參加民建聯，重夥拍程介南合組名單參選港島區，雖然選舉期間受程負面新聞影響，但仍成功當選。蔡素玉一度持有民建聯港進聯雙重會藉，而且同時係兩個政黨嘅常委，直到民建聯同港進聯合併。2005年，蔡素玉獲政府委任做太平紳士。
喺2014年1月，佢曾經就行政長官選舉嘅方法去信立法會，建議擴大選民基礎，但四大界別組成保持不變，另外要限制候選人數目，亦比起北京未經香港人同意以831決定強行大幅度提高候選人門檻之前，就提出要得到過半選舉委員支持先可以成為候選人嘅要求。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。

選舉經歷
2004年香港立法會選舉，雖然事前唔被睇好，但係泛民主派配票失算，令佢最終可以些微票數壓倒何秀蘭奪得港島區最後一個議席。
喺2015年香港區議會選舉，佢自動當選。
喺2016年，佢有份提名林鄭月娥參與2017年香港行政長官選舉。
2019年第6屆香港區議會選舉，蔡素玉唔再响錦屏選區尋求冧莊，交棒畀徒弟洪志傑，但係，洪志傑嘅選情受制於反修例運動入面親中派無視民意，堅持如期修訂《逃犯條例》嘅做法，結果洪志傑輸畀李予信。
喺2021年9月，佢成為香港特别行政區選舉委員會委員(港區全國人大代表)。
蕭亮聲

蕭亮聲（英文：Siu Leong Sing，1984年6月24號—），係香港民主黨員（前民協成員），九龍城區議會嘉道理選區議員，由2012年做到2021年。

選舉經歷
2007年，佢代表民協參選第3屆香港區議會選舉，係民協當屆最後生 (23歲) 嘅候選人，挑戰建制派元老陳景煌，以990票對1174票落選，四年後捲土重來，以1632票打贏1583票、在位30年嘅陳景煌，報番四年前落選嘅一箭之仇，之後兩屆，佢亦喺同一選區成功冧莊，其中喺2015年香港區議會選舉，佢攞到2,378票。
2021年7月9號，佢宣布劈炮唔撈，結束區議員生涯，而佢留低嘅區議會主席一職，就先後由楊永杰、何顯明繼承。
蕭婉嫦

蕭婉嫦，香港親中派政治人。

選舉經歷
曾經參選2007年香港區議會選舉。
喺2015年香港區議會選舉，佢攞到1139票，未能當選。
蕭浪鳴

蕭浪鳴，香港親中派政治人物。

政治立場
佢係香港親中派一員。

選舉及提名經歷
喺2015年香港區議會選舉，佢攞到1,615票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
蕭震然

蕭震然係香港親中派人士，曾經擔任青年民建聯副主席，仲有「熊貓大狀」之稱。

經歷
佢喺澳門出世，香港長大，先後喺深水埗同沙田居住，讀完法律課程後喺2011年成為執業大律師，並曾任輔警，駐守旺角區。佢曾加入民建聯，出任過青年民建聯副主席，並且喺2015年以民建聯名義出選沙田區議會烏溪沙選區，攞到1121票，未能當選，最後離開民建聯。
之後，蕭震然曾經成立香港熊貓大狀，喺香港反送中運動期間向襲擊示威者嘅親中派人士提供法律支援，亦係再生慈善基金成員。

家庭
蕭已婚，育有兩名女兒。

事件
佢喺2022年被香港大律師公會紀律審裁團裁定三項行為失當，包括喺2016年違規到女律師寓所開會及其後喺紀律聆訊中作出唔誠實陳述，另外仲曾向客戶提供錯誤法律意見，結果被勒令禁止執業45個月。
佢同妻子賈倩明曾喺2021年捲入「呃樓案」，被指扮業主賣吉宅，串通呃取6200萬，佢妻子因此喪失保險牌。
藍偉良

藍偉良係香港親中派政治人物。

政治立場
佢係香港親中派一員。佢曾經係民建聯成員，但係喺2016年初退出。

選舉及提名經歷
喺2015年香港區議會選舉，佢自動當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺政府大幅度削減直選議席同排除民主派參選嘅2023年香港區議會選舉，藍偉良曾經以公屋聯會名義參選地區委員會界別（北區），攞到59票，未能當選。
蘇嘉雯

蘇嘉雯（英文：Kaman So Ka Man，1978年—），香港鄉事親中陣營政治人，香港事務律師，香港黑社會社團新義安大佬「蘇牛」蘇國明嘅太子女，由2012年開始做屯門區議會寶田區議員，曾經效力過城鄉會、新民黨、實政圓桌。

選舉經歷
喺2015年香港區議會選舉，佢攞到2,516票，成功當選。
2023年12月，蘇嘉雯再度參選區議會選舉，喺選舉委員會委員壟斷選舉提名權，互相提名都唔當係利害衝突嘅選舉制度下，終於以7550票當選屯門北區議員。
蘇愛群

蘇愛群，香港親中派政治人。

選舉經歷
曾經參選2007年香港區議會選舉。
喺2015年香港區議會選舉，佢攞到1949票，未能當選。
蘇炤成

蘇炤成，香港親中派政治人。

選舉經歷
曾經參選2007年香港區議會選舉。
喺2015年香港區議會選舉，佢攞到1,837票，成功當選。
蘇西智

蘇西智係香港親中派政治人物，民建聯成員，曾經係北區彩園選區區議員（1994年2019年），亦做過北區區議會主席（2008年—2019年）。

政治立場
佢係香港親中派一員。

選舉及提名經歷
喺2015年香港區議會選舉，佢攞到2,481票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
蘇錫堅

蘇錫堅，香港親中派政治人。

參選經歷
曾經參選2007年香港區議會選舉。
喺2015年香港區議會選舉，佢攞到1878票，未能當選。
蘇麗珍

蘇麗珍係香港親中派政治人物。

政治立場
佢係香港親中派人士，支持排除異見嘅所謂愛國者治港。

選舉經歷
喺2015年香港區議會選舉，佢攞到3,466票，成功當選。
喺2021年9月，佢成為香港特别行政區選舉委員會基層社團委員。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名謝偉俊。
袁彌明

袁彌明（英文：Erica Yuen Mi-ming，1980年9月28號—）係香港民主派政治人，人民力量前主席，選民力量（中文：選民力量）秘書，彌明生活百貨（中文：彌明生活百貨）（港交所：08473）創辦人，曾經係無綫電視同埋亞洲電視嘅前女藝人。
袁彌明喺2016年曾參與香港立法會第六屆選舉
袁彌明2014年喺海怡半島社區會堂演說
人民力量等成員支持袁彌明參選海怡西選區

屋企
袁彌明係袁希洛家族後人。
阿爺袁勃（中文：袁勃）
阿爸袁弓夷
阿哥袁彌昌（中文：袁彌昌），阿嫂容海恩
老公林雨陽（中文：林雨陽）

從政生涯
2012年，袁彌明孖埋陳志全（慢必）參選第5屆香港立法會選舉嘅新界東選區，結果慢必當選，佢就落選。
喺2015年香港區議會選舉，佢攞到2245票，未能當選。
2016年，袁彌明孖埋劉嘉鴻參選第6屆香港立法會選舉嘅香港島選區，結果成張名單落選。

演出作品
呢個表唔完整，歡迎加料。
袁敏兒

袁敏兒，香港親中派政治人。

選舉經歷
喺2015年香港區議會選舉，佢自動當選。
曾經參與2023年香港區議會選舉。